Robert Niță a fost invitatul special al lui Horia Ivanovici, la o discuție 1 la 1, în emisiunea FANATIK SUPERLIGA. Emisiunea este live pe website în fiecare luni, marți și vineri de la 10:30, dar și cu ocazii speciale.
Fostul atacant al Rapidului a spus că clubul din Giulești se mișcă prea greu cu aducerea unui antrenor. Părerea lui Robert Niță este că trebuie adus Marius Șumudică, pe baza devotamentului pentru club.
„Îl ai liber pe Șumudică. Șumudică, chiar vorbeam aseară, dacă ajunge la Rapid, o să doarmă la stadion. Are o responsabilitate mult prea mare, e dorința vieții lui, visul vieții lui. Dacă ii spui lui Șumudică ‘Te duci la Rapid, iei campionatul, și după te arunci în cap de pe o stancă’..
Eu știu că până marți se va lua o decizie referitoare la banca tehnică. Sper, ca rapidist, să fie Șumudică. N-am mare prietenie cu Șumudică, a fost colegul meu, dar ca antrenor..“, a spus Robert Niță, în exclusivitate.
Marius Șumudică a avut o serie de discuțîi cu patronul Rapidului, Dan Șucu. Cei doi nu au ajuns încă la un consens, iar negocierile vor continua. Nu au intrat în impas, însă cele două părți nu au căzut de acord, întrucât patronul dorește antrenor străîn.
Robert Niță consideră că până acum trebuia adus antrenorul pentru sezonul viitor, întrucât este târziu. Fostul atacant rapidist spune că principalul scop era cunoașterea situației de la Rapid pentru noul tehnician. De asemenea, Rapid se află într-o procedură de reorganizare a organigramei, după ce Daniel Niculae și-a dat demisia din funcția de președinte, unde ar putea sosi Mircea Lucescu.
„Ai 5-6 etape să evaluezi lotul, aduceai un antrenor străin și în 6 meciuri avea timp. Acum aduci un antrenor străin, în vară, are 25-26 de zile de pregătire să cunoască lotul. Ai puțin timp, 3-4 meciuri amicale.
Sunt jucători care la meciuri amicale și antrenamente se comportă exemplar, în timp ce la meciurile oficiale clachează. Tu ești mulțumit de jucători, îi bagi în primul 11 și te trezești după 3-4 etape că nu sunt ce trebuie.
Venind mai devreme, aveau posibilitatea să analizeze. Imediat după Bergodi, dacă mergeai pe strategia cu antrenori străini, acum e târziu“, a spus Robert Niță, în dialog cu Horia Ivanovici.